Fransuā Čo

**Fransuā Čo** (angļu: *François* *Chau*; dzimis 1959. gada 26. oktobrī) ir Kambodžas izcelsmes amerikāņu aktieris, kurš plašāk pazīstams kā Pjērs Čengs seriālā "Pazudušie". Arī pazīstams ar lomām filmās *[[Rapid Fire]]*, "Vecāks par 21 gadu", "Kaimiņu puisis" un "Brunurupuči nindzjas 2: Sūklas noslēpums", kā arī seriālos *[[The Expanse]]*, "Pēdējais īstais vīrs" un "Pingvīns".

## Dzīvesgājums
Fransuā Čo piedzima 1959. gada 26. oktobrī Pnompeņā, Kambodžā, vjetnamiešu un ķīniešu vecākiem. Sešu gadu vecumā Fransuā ar ģimeni pārcēlās uz Saigonu (tagad Hošimina), bet karadarbības dēļ ģimene drīz vien devās uz Franciju. Pēc kāda laika viņi pārcēlās uz Vašingtonu, kur Fransuā pabeidza izglītību, un pēc koledžas absolvēšanas viņš pārcēlās uz Losandželosu.

## Karjera
1985. gadā Fransuā ierunāja lomu vienpadsmit animācijas seriāla ''G.I. Joe'' sērijās. Pēc tam sekoja nelielas lomas mazpazīstamās filmās un televīzijas seriālos, tostarp *[[The Flash (1990. gada seriāls)|The Flash]]* un "Pludmales patruļa". Savu pirmo lielo lomu Fransuā ieguva 1991. gadā, atveidojot Šrēderu filmā "Brunurupuči nindzjas 2: Sūklas noslēpums", lai gan viņa balsi ierunāja cits aktieris. 1992. gadā Fransuā spēlēja nelielu lomu Brendona Lī pēdējā filmā, kas tika izlaista viņa dzīves laikā — *[[Rapid Fire]]*.

1997. un 1998. gadā Fransuā filmējās nelielās lomās filmās "Beverlihilsas nindzja" un "Nāvējošais ierocis 4". 2000. gadā aktieris piedalījās trīs seriāla "Volkers, Teksasas reindžers" sērijās. 2004. gadā Fransuā spēlēja atkārtotu lomu Dž. Dž. Eibramsa seriālā *[[Alias]]*, kas 2005. gadā noveda pie sākotnēji epizodiskas lomas seriāla "Pazudušie" otrajā sezonā, kuru arī veidoja Eibramss. Pēc aktiera teiktā, viņš tika izvēlēts šai lomai, jo prata iegaumēja un noskaitīja divu lappušu monologu. Sākotnēji, tā kā Fransuā varonis parādījās tikai seriāla varoņu atrastajās apmācības filmās, filmēšanas grupa viņu filmēja ASV seriāla *Alias* filmēšanas laukumā, izmantojot tur esošās dekorācijas. Tikai trešajā reizē Fransuā tika uzaicināts filmēties Havaju salās, kur tika uzņemta lielākā daļa seriāla ainu. Fransuā varonis pilnvērtīgi pirmo reizi parādījās tikai seriāla piektajā sezonā. Kopumā Fransuā piedalījās 18 seriāla epizodēs, no kurām puse bija tikai parādīšanās apmacības filmās.

2013. gadā Fransuā parādījās otrā plāna lomā filmā "Vecāks par 21 gadu", kur viņa tēla vārds bija atsauce uz viņa lomu seriālā "Pazudušie". 2014. gadā aktierim bija otrā plāna loma filmā "Kaimiņu puisis". Viņš ir arī epizodiski piedalījies tādos populāros seriālos kā "Nozieguma skelets", "X-faili. Slepenās lietas" un "Rizoli un Aila". No 2015. līdz 2018. gadam Fransuā filmējās seriālā *[[The Expanse]]*. Aktieris piedalījās arī trīs seriāla "Pēdējais īstais vīrs" sērijās. 2020. gadā aktieris piedalījās nelielā lomā filmā "Plēsīgie putni", bet 2021. gadā viņš ierunāja nelielu lomu animācijas filmā "Raja un pēdējais pūķis". 2024. gadā aktieris piedalījās trīs seriāla "Pingvīns" sērijās un divās seriāla  sērijās, kas ir tāda paša nosaukuma animācijas seriāla adaptācija.

## Personīgā dzīve
Ir zināms, ka Fransuā ir sieva un meita, ar kurām viņš dzīvo Losandželosā.

## Izvēlētā filmogrāfija

### Lomas filmās

### Televīzija

## Atsauces

## Ārējās saites

*